Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 714/10/8806	Košice, 14.5.2014
EEČ : 2-65-140-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 1. 8. 2006 do 22. 10. 2010 zanedbal zákonnú vyživovaciu povinnosť voči XXXXX, narodenej 10. 9. 1986, ktorá mu bola upravená rozsudkom Okresného súdu XXXXX - okolie pod číslom 15C/74/2005 zo dňa 20. 4. 2007, ktorý nadobudol právoplatnosť dňa 28. 6. 2007 a to prispievať na výživu XXXXX vo výške po 66,39 € ( 2 000,-Sk) mesačne vždy do 15-teho dňa toho ktorého mesiaca na jej účet vedený v Slovenskej sporiteľni číslo účtu SK 69 09 000 000 000 44 77 33 980 počínajúc dňom 1. 9. 2006, pričom za predchádzajúce obdobie bol povinný prispievať vo výške 43,15 € ( 1 300,-Sk), čím mu takto za uvedené obdobie vznikol dlh na výživnom celkom vo výške 2632,28 €, hoci už bol za taký čin Okresným súdom Jablonec nad Nisou v Českej republike, rozsudkom pod číslom 4T 158/2006 zo dňa 4. 3. 2009, ktorý nadobudol právoplatnosť dňa 12. 6. 2009, odsúdený,

lebo je trestné stíhanie neprípustné podľa § 9 odsek 1 písmeno g

Odôvodnenie:
Uznesením vyšetrovateľa OR PZ XXXXX-okolie sp. zn. ORP-455/OJP-KS-2010 zo dňa 30. 11. 2010 bolo  trestné stíhanie obvineného podľa § 228 odsek 2 písmeno a) Trestného poriadku prerušené pre neprítomnosť obvineného. Nakoľko XXXXX je občanom Českej republiky a na jej území má trvalý pobyt, bolo vhodné trestné konanie vykonať v Českej republike. 

	Z uvedeného dôvodu bola Česká republika požiadaná o prevzatie trestného konania.  

Právoplatným rozsudkom Okresného súdu v Jablonci na Nisou spisová značka 15T 95/2012 zo dňa 26. 06. 2013 bol obvinený XXXXX uznaný vinným z prečinu zanedbania povinnej výživy podľa § 196 odsek 2 Trestného zákonníka Českej republiky. Rozsudok nadobudol právoplatnosť dňa 26. 11. 2013.

Podľa § 215 odsek 1 písmeno d) Trestného poriadku, prokurátor zastaví trestné stíhanie, ak je neprípustné podľa § 9 Trestného poriadku. 

V zmysle ustanovenia § 9 odsek 1 písmeno g) Trestného poriadku, ak tak ustanovuje medzinárodná zmluva, je trestné stíhanie neprípustné. 

	Poukazujúc na vyššie uvedené skutočnosti bolo treba rozhodnúť tak, ako je to vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor